钦定古今图书集成/明伦汇编/氏族典/第278卷 > 王允成
## 钦定古今图书集成/明伦汇编/氏族典/第278卷 > 王允成

按《明外史王允成传》：“允成，字述文，泽州人。万历中，举
于乡，除获鹿知县，以治行异等，征授南京御史。熹宗
即位，中贵刘朝、魏进忠与乳媪客氏相倚为奸，允成
愤，抗疏历数其罪，进忠辈切齿。赵南星为吏部，知允
成贤，调之于北。未几，南星被逐，御史张讷劾南星调
允成非法，遂除名。庄烈帝嗣位，召复故官，未几卒。”